Държавен вестник, бр. 6, 2013 г., стр. 131

БРОЙ  6	
Д Ъ Р Ж А В Е Н  В Е С Т Н И К 	
СТР.  131  
б) в т. 4 думите „на звената на“ се заме­
нят с „в“.
4. В чл. 10, ал. 1 т. 8 се изменя така:
„8. финансово управление, контрол и сче­
товодна отчетност;“.
5. В глава трета раздел ІІІ се изменя така:
„Раздел III
Специализирана администрация
Чл. 12. (1) Специализираната администра­
ция подпомага изпълнителния директор при 
изпълнението на правомощията му. 
(2) Специализираната администрация е 
организирана в дирекция „Регулиране“ и в 
Главна дирекция „Железопътна инспекция“, 
наричана по-нататък „главна дирекция“.
(3) Агенцията осъществява компетенциите 
си чрез териториални звена към главната ди­
рекция в София, Пловдив и Горна Оряховица, 
които са със статут на отдели. 
Чл. 13. (1) Изпълнителна агенция „Же­
лезопътна администрация“ чрез дирекция 
„Регулиране“ изпълнява функциите си на 
регулаторен орган в железопътния транспорт 
и на орган, отговорен за контрола по прила­
гането на Регламент (ЕО) № 1371/2007.
(2) Дирекция „Регулиране“:
1. извършва контрол относно предоставяне­
то на достъп до железопътната инфраструктура 
без дискриминация;
2. проверява равнопоставеността при 
предоставяне на достъп до железопътната 
инфраструктура по коридорите в съответствие 
с чл. 20 от Регламент (ЕС) № 913/2010; 
3. изготвя предложение до изпълнителния 
директор за определяне на приоритета в раз­
пределението на капацитета на железопътната 
инфраструктура в условия на бедствия; 
4. упражнява контрол и извършва провер­
ки по жалби от железопътни превозвачи за 
несправедливо третиране и дискриминиране 
от страна на управителя на железопътната 
инфраструктура във връзка с предоставянето 
на капацитета, размера и структурата на инфра­
структурните такси и референтния документ 
за мрежата и подготвя мотивирано решение 
на изпълнителния директор по жалбите;
5. проверява изпълнението на изискванията 
за издаване и преразглеждане на лицензия за 
железопътен превоз на пътници и/или товари 
и подготвя доклад до изпълнителния директор; 
6. изготвя предложения за съгласуване на 
проектите за пресичане на железопътните 
линии от железопътната инфраструктура с 
пътищата от републиканската пътна мрежа, 
с местните пътища, улици и тръбопроводи, 
кабелни и въздушни високоволтови и ниско­
волтови линии и други, както и на проекти­
те за свързване на железопътните линии от 
железопътната инфраструктура;
7. следи за прилагането на Регламент (ЕО) 
№ 1371/2007; 
8. следи за изпълнението на задълженията 
за обществени услуги с железопътен транспорт;
9. изготвя анализ дали основната цел на 
международен превоз на пътници е превоз 
между железопътни гари, разположени на 
територията на Република България, и дали 
този превоз би нарушил икономическото рав­
новесие на договора за обществена превозна 
услуга и подготвя решение на изпълнителния 
директор; 
10. извършва проверки на управителя на 
железопътната инфраструктура и на железо­
пътни превозвачи и при установени наруше­
ния предлага на изпълнителния директор да 
издаде предписание, акт за установяване на 
административно нарушение или решение; 
11. систематизира, обработва и съхранява 
статистически данни за дейността на упра­
вителя на железопътната инфраструктура и 
на превозвачите; 
12. участва в комисии за разглеждане на 
предложения, постъпили в агенцията, за про­
мени в републиканската транспортна схема; 
13. участва в работата на международни 
организации, международни институции, 
съвещания и работни групи в областта на 
железопътния транспорт, включително ре­
гулиращи транспортния железопътен пазар; 
14. извършва дейността по регистриране на 
лицата, които организират курсове за обучение 
на консултанти по безопасността на превозите 
на опасни товари, и предлага на изпълнител­
ния директор да утвърди учебната програма, 
свързана с обучението на кандидатите;
15. участва в разработването и предлага 
на изпълнителния директор проекти на под­
законови нормативни актове в областта на 
железопътния транспорт; 
16. подпомага изпълнителния директор 
при изпълнението на задълженията му във 
връзка с организацията и координацията по 
въпросите на Европейския съюз;
17. участва в разработването на междуна­
родни договори в областта на железопътния 
транспорт, по които Република България е 
страна;
18. предлага на изпълнителния директор 
съобразно правомощията му налагане на 
административни наказания за констатирани 
нарушения във връзка с достъпа и използването 
на железопътната инфраструктура.
(3) Дирекцията води, поддържа и актуали­
зира регистри и/или информационни масиви.
Чл. 14. (1) Изпълнителна агенция „Железо­
пътна администрация“ чрез Главна дирекция 
„Железопътна инспекция“ изпълнява функци­
ите си на национален орган по безопасността.
(2) Главна дирекция „Железопътна ин­
спекция“:
1. проверява изпълнението на изисквани­
ята за издаване, подновяване, изменение или 
отменяне на сертификат за безопасност на